

**ОДОБРЯВАМ:**

**НАТАЛИЯ ДАНОВСКА**

**ПРЕДСЕДАТЕЛ /п/**

**НА ОБЩЕСТВЕНИЯ СЪВЕТ**

**УТВЪРЖДАВАМ:**

**ИВА АНГЕЛОВА**

**ДИРЕКТОР /п/**

Заповед № 217 / 08.09.2017 г.





***СТРАТЕГИЯ ЗА РАЗВИТИЕ***

***ДГ „ДЕТСКА ПЛАНЕТА“***

***ЗА ПЕРИОДА 2017 – 2021 Г.***

**С. БРЕНИЦА**

**2017 г.**

**Въведение**

Стратегията е система от политики и стратегически подходи за утвърждаване и укрепване на модерната визия на детското градина.

Нашата водеща теза е „Щастливи деца, доволни родители, професионална удовлетвореност“.

**І. Мисия**

Мисията на ДГ „Детска планета“да създава, в партньорство с родителите, модерна и благоприятна среда за развитие на всяко дете. Да осигури, здравно-хигиенни, материални и педагогически условия необходими за качествен образователен процес, съобразен с европейските норми и стандарти и да осигури благоприятна среда за изграждане на свободна, интелигентна, инициативна, ценностно ориентирана и мотивирана личност, уважаваща правата на другите, спазваща природните и обществени закони, способна пълноценно да се развива в живота.

**ІІ. Визия**

Настоящата стратегия е ориентирана към следната визия:

ДГ „Детска планета“***–***  привлекателна и желана образователна институция, където детето се чувства щастливо, защитено, разбирано и подкрепяно. Любимо място на детето, осигуряващо емоционален комфорт и целенасочена подготовка за училище.

**ІІІ. Цел на стратегията**

Изграждане на иновативна образователна среда за достъп и равен шанс за предучилищно възпитание на всички деца.

Утвърждаване на отличителен имидж на ДГ „Детска планета“ – средище за гарантиране на пълноценна психолого-педагогическа подкрепа на съвременното дете.

**Задачи**:

Изграждане на организационна култура, ориентирана км утвърждаване на ценности и просперитет.

* Съхранение и развитие на знанието в институцията.
* Утвърждаване на система от педагогически дейности в най-добър интерес на детето и неговия успех.
* Модернизиране на управлението на детското заведение за адекватни отговори на постоянно променящата се среда и в съответствие с актуалните обществени очаквания към предучилищното възпитание и подготовка
* Привличане на родителите като партньори за изпълнение на образователни цели.

**ІV. Водещи принципи** **и споделени ценности**:

* Хуманност и демократичност.
* Позитивизъм и доверие.
* Добронамереност и подкрепа.
* Екипност.
* Ефективност и резултатност.
* Споделена отговорност.

Нашите ценности са: детето и неговото детството.

**V. Актуални тенденции. Анализ на техните съдържателни характеристики**

ДГ „Детска планета“ се намира в с. Бреница, община Кнежа, обл. Плевен, ул. „Христо Ботев“ № 10. Детската градина се помещава в двуетажна сграда построена за целта по типов проект през 1974 г. за 120 деца, разположена върху общински терен с площ 8 дка. Сградата е съобразена с всички санитарно-хигиенни изисквания и условия за правилно отглеждане и възпитание на децата и за провеждането на цялостен педагогически процес. Детската градина се състой от 1 яслена, 1 група 3-4 год и 1 ПГ 5-6 год. деца. Всяка група се състои от занималня, спалня, сервизно помещение, офис и съблекалня. Към детската градина са обособени административен и кухненски блок. Финансирането се осъществява със средства от държавния бюджет чрез бюджета на община Кнежа.

**1. Анализ на състоянието на детската градина и външната среда**

**1.1. Деца**

В ДГ „Детска планета“се приемат деца от 10 месечна възраст до постъпването им в първи клас. Децата са разпределени в една яслена група за деца от 10 месеца до 3 годишна възраст и две групи за деца от 3 до 7 годишна възраст. Групите се формират по възрастов принцип, като не се допуска подбор по пол, етническа, религиозна и социална принадлежност или по друг диференциран признак. Възпитанието и обучението се организира и провежда в съответствие с Наредба № 5 за предучилищното образование и осигурява готовност на децата за училищно обучение.

|  |  |
| --- | --- |
| **Слаби страни** | **Силни страни** |
| * Работа в смесени възрастови групи. * Недостатъчна ангажираност на родителите. * Нередовна посещаемост. * Висока забаляваемост на децата. | * Възможности родителите да избират организация на предучилищното образование. * Механизъм за безпроблемна адаптация на децата в условията на детската среда. * Модули за допълнително изичаване на български език. * Програма за здравно развитие на децата. |
| * Финасова несъстоянелност на все повече родители да заплащат таксите. | **Затруднения:**  Траен демографски срив и липса на деца.  Затруднения при сформирането на групите и редовната посещаемост на децата. |
| * Наплив на деца през пролетно-летния период и ниска посещаемост през зимните месеци. | **Възможности и перспективи:**  Механизъм за безпроблемна адаптация на децата в условията на детската среда.  Програма за здравно развитие на децата. |

**1.2. Педагогическо взаимодействие**:

Педагогическото взаимодействие с децата е ориентирано към постигане на ДОС за предучилищно образование и изпълнение на принципите и целите на ЗПУО чрез въвеждането им в предметната и материалната среда, ориентирането им в общочовешките ценности и формиране на определени умения и навици за адаптиране към новата среда и към ученето. Организацията на образователно-възпитателния процес в детската градина е изцяло съобразен и подчинен на тази цел. Педагогическото взаимодействие Учител – дете е организирано така, че да привлича вниманието, да стимулира интересите, активността и творческите прояви, да е съобразено с актуалните интереси на децата и да има личностен смисъл за всяко дете.

|  |  |
| --- | --- |
| **Силни страни** | **Слаби страни** |
| * Възможности учителите да избират форми, методи и средства. * Възможности учителите да изберат познавателни книжки и учебни помагала. * Спазване на ДОС като гарант за качество и творчество в прилагане на педагогическите модели на взаимодействие деца – учител. * Успешно прилагане на интегрирано обучение на деца от етническите малцинства. * Право на избор на децата за участие в различни дейности. * Създадени условия за максимална свобода на децата в границите на разумното и допустимото. * Даване възможност за изява на художествено-творческите способности на децата, чрез участие в концерти, конкурси, изложби и др. | * Голям брой деца, чийто майчин език не е български. * Недостатъчно използване на съвременни педагогически и игрови техники и технологии. |
| **Възможности и перспективи**:   * Програмна система на детската градина и тематично разпределение за всяка възрастова група. * Използване на мултимедийни образователни продукти, свързани с учебното съдържание. * Въвеждане и разширяване използването на иновационни и интерактивни методи на възпитание и обучение. * Модули за допълнително изучаване на български език. | |

**1.3. Квалификация и професионално развитие на педагогическите специалисти**:

|  |  |
| --- | --- |
| **Силни страни** | **Слаби страни** |
| * Наличие на високо квалифицирани учители. * Много добър психоклимат в колектива.Спокойна и творческа атмосфера. * Разработена методика за оценяване труда на учителите. * Работа за издигане авторитета и утвърждаване престижа на ДГ * Осигурени безопасни и здравословни условия на труд на територията на ДГ. * Наличие на методическа помощ и подкрепа от страна на РУО. * Желание у учителите за участие в квалификационни дейности. * Осигурена здравна профилактика и мониторинг на работната среда от лицензирана фирма. * Система за повишавана на педагогическите компетентности на непедагогическия персонал. | * Слаба работа с училищните тройки и училищното настоятелство. * Слабо популяризиране дейността на ДГ сред обществеността. * Ниско заплащане на ПОП |
| **Затруднения:**   * Недостатъчни средства за квалификация. * Недобре балансирана система за участие във външни квалификационни дейности. | |
| **Възможности и перспективи:**   * Правила за участие в квалификационни дейности. * Обратна връзка след всяка реализирана квалификация. * Контрол и оценка на резултатите от реализиранитеквалификационни форми. * Мотивиране на учителите да развиват компютърни умения и да ги използват за прилагане на интерактивни методи и технологии за преподаване. * Повишаване общата квалификация на персонала чрез организиране на курсове, тренинги, обучения, самообучения. | |

**1.4. Организация на човешките ресурси**:

Общо персонала на ДГ „Детска планета“ е 12,5 щатни бройки, от които 5 педагогически и 7,5 административен и помощно-обслужващ персонал.

Педагогическият екип се състои от 1 директор, 2 старши учител и 2 учители. От тях 3 броя педагози са с V ПКС.

Непедагогически персонал: 0,5 счетоводител, 1 касиер-домакин, 3 помощник-възпитатели, 1 готвач, 0,5 помощник готвач, 0,5 перач и 1 работник поддръжка.

Възрастов състав към 2017 г.

**Учители ПОП**

30-35 г. 1 0

36-40 г. 2 3

41-45 г. 0 0

46-50 г. 1 1

51-55 г. 1 0

56-60 г. 0 2

Над 60 г. 0 2

Обгрижването и възпитанието на децата от яслена група се извършва от една медицинска сестра. Медицинското обслужване на детската градина се осъществява от училищна сестра. Медицинските сестри са в трудовоправни отношения с директора на Детска ясла № 1 гр. Кнежа, но са на пряко подчинение на директора на детската градина.

|  |  |
| --- | --- |
| **Силни страни** | **Слаби страни** |
| • В детската градина са формирани комисии за подпомагане дейността на ДГ.  • Осигурени здравна профилактика и мониторинг на работното място. | • Липса на възможност за допълнително материално стимулиране. |
| **Затруднения:**  • По-голяма част от непедагогическия персонал е в пред пенсионна възраст. | |
| **Възможности и перспективи:**   * Механизми за поощряване и награждаване на педагогическите специалисти. * Атестиране на педагогическите специалисти. | |

**1.5. Оргнизация на физическа среда и материално-дидактичната база**:

Достатъчен сграден фонд, специално проектиран и построен за детска градина: спални, занимални, кабинет на директора и ЗАС, стая за почивка, здравен кабинет, методичен кабинет, дворни площадки, съоръжения.

Достатъчни учебно технически средства подпомагащи педагогическия процес – компютри, телевизор, DVD, принтери.

Достатъчен библиотечен фонд – периодичен печат, научна литература, утвърдени помагала и др.

Сравнително добре оборудван двор за дейности на открито.

|  |  |
| --- | --- |
| **Силни страни** | **Слаби страни** |
| • Обособени помещения за всяка група.  • Игрови площадки на двора за всяка група със необходимите съоръжения и уреди.  • Наличие на технически средства необходими за педагогическия процес.  • Собствена отоплителна система – локално парно на газ.  • Наличие на собствен сайт. | • Остарял сграден фонд.  • Липса на помещения за провеждане на допълнителни дейности – ателиета и школи по интереси.  • Морално остарели уреди на двора.  • Липса на механизъм за включване в национални и европейски фондове и програми за благоустройство на сградата и двора на детската градина. |
| **Затруднения:**  • Търсене на възможност за включване на нови спонсори в различните дейности. | |
| **Възможности и перспективи:**  • Мотивиране на родителите на децата за собствен труд и принос към обновяване на МТБ. | |

**1.6. Финасиране.**

Финансирането на детската градина е смесено – от държавата и от общината. Заплатите на персонала, издръжката на здравния кабинет и подготвителната група се осигуряват от фонд „Държавни дейности”. Издръжката на останалите възрастови групи се осигурява от бюджета на Община Кнежа. От 2008 г. прилагаме системата на делегираните бюджети в сферата на образованието.

|  |  |
| --- | --- |
| **Силни страни** | **Слаби страни** |
| * Наличие на високо квалифицирани учители. * Успешно прилагане системата на дедегирания бюджет. * Функционираща система за финансово управление и контрол. * Функционираща комисия по приемане, отчет и контрол на постъпилите дарения. | * Липса на средства за основни ремонти в сградата и двора на детската градина. * Липса на средства за заместници при отсъствие на титуляр. * Бюджета не предвижда средства за подобряване и осъвременяване на материалната и дидактичната база. |
| **Затруднения:**   * Недостатъчни средства за квалификация. * Не добре балансирана система за участие във външни квалификационни дейности. | |
| **Възможности и перспективи:**   * Възможности за алтернативно финансиране чрез работа по проекти. * Мотивиране и стимулиране на родителите къв спомоществователство.   Реализиране на благотворителни изложби, спектакли, концерти и др.   * Правила за участие в квалификационни дейности. * Обратна връзка след всяка реализирана квалификация. * Контрол и оценка на резултатите от реализиранитеквалификационни форми. * Мотивиране на учителите да развиват компютърни умения и да ги използват за прилагане на интерактивни методи и технологии за преподаване. * Повишаване общата квалификация на персонала чрез организиране на курсове, тренинги, обучения, самообучения. | |
|  | |

1. **Идентификация на затрудненията:**

|  |  |
| --- | --- |
| **Външни** | **Вътрешни** |
| • Липсва национален инструментариум за диагностика.  • Недостатъчна финансова осигуреност на цялостния процес в детската градина – закаляване, квалификация, съвременна образователна и здравословна среда. | • Увеличаващи се прояви на агресивни нагласи в предучилищна възраст.  • Проблеми с някои родители – неразбиране целите на детското заведение, разминаване на критериите за развитие на децата, свръхпретенции и др.  • Остаряла материална и дидактическа база. |

1. **Възможности за справяне:**

Автономия на детската градина в условията на държавна регулация.

1. **Дейности за постигане на целите и разпределение на ресурсите.**

**4.1. Създаване на условия за развиващо обучение, което да осигурява изява на детските способности и дарования:**

• Подобряване ефективността на образователно-възпитателния процес, чрез повишаване професионалната компетентност и квалификация на педагогическите, медицинските кадри и ПОП.

• Контрол по изпълнение на ДОС.

• Приоритет на личностно ориентиран модел на обучение и възпитание.

• Планиране на учебното съдържание, цели и задачи, отговарящи на възможностите, потребностите и интересите на децата и водещи до формиране ценностната система на детската личност.

• Многообразие на формите на педагогическо взаимодействие.

• Индивидуализация и диференциация на педагогическото взаимодействие.

• Стимулиране на общите и специални способности на децата.

• Изграждане у децата на добро самочувствие, вярна самооценка и модел на адекватна реакция към околния свят.

• Постигане на максимално добри условия за обучение, възпитание и труд.

**4.2. Осигуряване на емоционален, социален и физически комфорт, като се акцентира върху съдържателната разнообразна дейност и интегриране на видовете детска активност:**

• Въвеждане на гъвкава и вариативна програма за целодневната организация на учебния ден.

• Прилагане на тридиционни и интерактивни игрови технологии, стимулиращи социалното, емоционалното, двигателното, позитивното и художествено-творческото развитие и изяви на децата.

• Ориентиране в общочовешките ценности за образование в интегрираната мултиетническа среда.

• Прилагане на педагогически технологии, стимулиращи положителни социални отношения и превенция на детската агресия. Възприемане на поведенчески модели.

• Обогатяване на материалната, дидактическата и спортна бази и рационалното им използване.

• Разнообразяване дейностите в допълнителните творчески форми по отношение съдържание и форми.

• Посещение на театрални постановки и развлекателни програми.

• Организиране на празници, тържества, развлечения и спортни мероприятия – възможността за обогатяване детските преживявания и развиване емпатия у детето, която е основа на градивното социално общуване.

**4.3. Работа за укрепване детското здраве:**

• Създаване на оптимален двигателен режим и укрепване детския организъм чрез разходки, спорт и игри на открито.

• Изграждане на здравно-хигиенни навици на децата.

• Планиране и организиране седмици на здравословното хранене.

• Провеждане на достъпно здравно-хигиенно обучение за превенция на детското здраве.

• Разработване и реализиране на Календар на дейностите по здравеопазване и хигиена.

• Изграждане на здравословни хранителни навици у децата.

• Формиране на лично отношение към здравето като основна ценност.

• Изработване на социални умения и навици за здавословен избор на поведение.

• Прилагане на Схема „Училищен плод” и Схема „Училищно мляко”

**4.4. Целенасочена и ефективна кадрова политика.**

• Създаване на позитивен микроклимат в детската градина.

• Предоставяне на всеки работещ възможност за професионално развитие и себеизява.

• Провеждане на вътрешни квалификационни обучения за учителите, медицинските сестри и ПОП.

• Материално стимулиране чрез диференцираното заплащане за постигнати резултати от труда по определени критерии.

• Създаване на система за морално стимулиране и мотивиране на учителите и ПОП.

• Разработване на дългосрочна кадрова политика на детската градина.

• Разработване на правила за участие на персонала в квалификационната дейност и механизъм за финансова подкрепа.

• Оценка на кадрите – компетентна, обективна, безпристрастна.

**4.5. Оптимизиране взаимодействието със семейството, обществеността и неправителствените организации.**

• Реализиране на разнообразни и ефективни форми за сътрудничество със семейството.

• Присъствие на родителите в реалния образователен процес.

• Организиране на спортни и трудови дейности съвместно с родителите.

• Мотивиране на родителите за съдействие при обогатяване и ремонт на материалната база.

• Сформиране на работещо училищно настоятелство.

• Сътрудничество с НПО „Заедно за Кнежа”, НПО „Зелени Балкани”, НПО „Първи юни”, РК на ОМЕП – Плевен, МИГ гр. Кнежа.

• Привличане на обществеността като партньор на детската градина, чрез различни изяви на екипа и децата.

• Спонсорство и дарения от частни фирми.

• Кандидатстване по национални програми и проекти.

**Дейностите за постигане на целите се осъществяват чрез:**

* Образователно-възпитателния процес;
* Годишния план;
* Програма за празници и развлечения и спортни мероприятия;
* Календара на дейностите по здравеопазване и хигиена;
* Допълнителните творчески форми;
* Училищното настоятелство;
* Общественият съвет;

**VІ. Очаквани резултати**:

* Модерно управление.
* Добра организационна култура.
* Споделени ценности.
* Ефективна и резултатна квалификационна дейност.
* Работещи партньорства и взаимодействия на детската градина.
* Гарантиране на равен шанс на всяко дете при постъпване в училище.

**VІІ. Общи положения:**

• Стратегията е основен документ, който указва посоката на развитие на детската градина.

• Стратегията се приема с решение на Педагогическия съвет.

• Изпълнението на Стратегията се конкретизира в план за действие и финансиране и в годишните планове за дейността на детската градина, като по този начин всяка отделна учебна година се разглежда като етап за постигането на крайните стратегически цели.

• Стратегията се актуализира при възникнала необходимост.

• Познаването и работата по изпълнението на Стратегията е задължение на работещите в детската градина и гаранция за развитие и утвърждаване на институцията.

Настоящата Стратегия има отворен характер и подлежи на преразглеждане, изменение и обогатяване. Актуализира се в началото на всяка учебна година, както и в случаи на значителни промени в нормативните актове за средното образование.

На основата на тази стратегия всяка година се изработва годишен план с конкретни срокове и отговорници.



**СПИСЪК**

**НА СЛУЖИТЕЛИТЕ ЗАПОЗНАЛИ СЕ СЪС**

**СТРАТЕГИЯТА ЗА РАЗВИТИЕ**

**ЗА ПЕРИОДА 2017 – 2021 Г.**

|  |  |  |  |
| --- | --- | --- | --- |
| **№ по ред** | **Име, презиме, фамилия** | **Заемана длъжност** | **Подпис на лицето** |
| 1 | Мариана Трифонова Дошмановска | старши учител |  |
| 2 | Любима Николаева Младжова | старши учител |  |
| 3 | Теодора Илийчова Сивова | учител |  |
| 4 | Петя Илиева Вълчешка | учител |  |
| 5 | Маруся Цветанова Миткинска | главен счетоводител |  |
| 6 | Даринка Йорданова Дошмановска | касиер - домакин |  |
| 7 | Павлина Недялкова Дишовска | пом. възпитател |  |
| 8 | Геновева Тодорова Котова | пом. възпитател |  |
| 9 | Виолета Георгиева Цолова | пом. възпитател |  |
| 10 | Петя Цветанова Дъбнишка | готвач |  |
| 11 | Венетка Светославова Пашановска | помощник готвач |  |
| 12 | Цветан Николов Йочколовски | работник ремонт |  |
| 13 | Милена Светозарова Кончарска | мед. сестра |  |
| 14 | Петя Бодилкова | училищна сестра |  |